
Έγκριση του Οργανισμού Εσωτερικής Υπηρεσίας του 
Γ' Δημοτικού Παιδικού Σταθμού Δήμου Ανθεμίων 

(δ.δ. Μαρίνας) Ν. Ημαθίας. 4 

Πενταετής απαγόρευση κυνηγιού στην προσφάτως 
καμένη έκταση, στη νήσο Μήλο του Νομού Κυκλά¬ 
δων . 5 

Αύξηση των ημερών εκτός έδρας υπαλλήλων της Νο¬ 
μαρχιακής Αυτοδιοίκησης Δωδεκανήσου. 6 

Πενταετής απαγόρευση κυνηγιού στην περιοχή «Αλυ¬ 
κές» της νήσου Μήλου του Νομού Κυκλάδων. 7 


ΑΠΟΦΑΣΕΙ Σ 

Αριθ.Φ.851.1/20/231874 (1) 

Διοικητική Επιτροπή Στρατιωτικών Επιτάξεων Πρωτεύ¬ 
ουσας του Κράτους. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξειςτων Ν. 4442/29 (Άρθρα32 και33) «Περί 
Στρατιωτικών και Αεροπορικών Εισφορών και Ναυλώσε- 
ων», Β.Δ. 792/61 (Άρθρο 4) «Περί τύπου πράξεων τινών 
αρμοδιότητας Υφυπουργού Εθνικής Άμυνας», Ν. 1558/85 
(Άρθρο 2α) «Περί Μεταβίβασης Αρμοδιοτήτων». 

β. Την 29492/31.10.2001 κοινή απόφαση Πρωθυπουρ¬ 
γού και Υπουργού Εθνικής Άμυνας (ΦΕΚ1483 Β'), η οποία 
αναφέρεται στην «Ανάθεση αρμοδιοτήτων Υπουργού 
Εθνικής Άμυνας στον Υφυπουρογύ Εθνικής Άμυνας». 

γ. Τις Φ. 851/11/50/Σ. 18/21.6.2002/ΔΕΣΕΠΚ, 310: ΖΑΑ/Β 
221135Β Ιουλ. 2002/ΣΔΑ/ΔΟΙ, με τις οποίες προτάθηκαν 
αντικαταστάσεις μελών και αναπληρωτή γραμματέα στη Δι¬ 
οικητική Επιτροπή Στρατιωτικών Επιτάξεων Πρωτεύουσας 
του Κράτους (ΔΕΣΕΠΚ), για το έτος 2002, αποφασίζουμε: 


Την αντικατάσταση των μελών και αναπληρωτή γραμ¬ 
ματέα της ΔΕΣΕ Πρωτεύουσας του Κράτους για το έτος 
2002, ως ακολούθως: 

α. Του Χρίστου Παπαγεωργόπουλου από τον Παύλο 
Γιαννακόπουλο, ως τακτικό μέλος. 

β. Του Δημητρίου Μπερτζελέτου από τον Ιωάννη Γρανί- 
τσα, ως αναπληρωματικό μέλος. 

γ. Του Λγου (Ο) Μόσχου Χρυσοστόμου από τον Λγο(ο) 
Τζουβελέκη Θεόδωρο, ως αναπληρωτή γραμματέα. 

Από τις διατάξεις αυτής της απόφασης δενπροκαλείται 
δαπάνη σε βάρος του κρατικού προϋπολογισμού έτους 
2002, πέραν της προβλεφθείσας με την (στ) σχετική 
υπουργική απόφαση, ύψους τριών χιλιάδων εννιακοσίων 
πενήντα Ευρώ (3.950). 

4. Κατά τα λοιπά ισχύει όπως έχει η (στ) σχετική υπουρ¬ 
γική απόφαση. 

5. Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2002 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 
-♦- 

( 2 ) 

Απόκτηση Ελληνικής ιθαγένειας του ομογενούς Έξαρ¬ 
χου Ρωμανού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 183486/30.8.2002 απόφαση του Γενικού Γραμ¬ 
ματέα της Περιφέρειας Θεσσαλίας που εκδόθηκε σύμ¬ 
φωνα με τις διατάξεις του άρθρου 1 του Ν. 2790/2000 
(ΦΕΚ 24/Α/16.2.2000) «Αποκατάσταση των παλιννοστού- 
ντων ομογενών από την τέως Σοβιετική Ένωση και άλλες 
διατάξεις» όπως τροποποιήθηκε με το άρθρο 76 του Ν. 
2910/2001 (ΦΕΚ91/Α/2.5.2001 ) « Είσοδος και παραμονή 
αλλοδαπών στην Ελληνική Επικράτεια - Κτήση της ελλη¬ 
νικής ιθαγένειας με πολιτογράφηση και άλλες διατάξεις», 
γίνεται αποδεκτή η από 16.5.2001 αίτηση του ανωτέρω 
ομογενούς Έξαρχου Ρωμανού περί απόκτησης της Ελλη¬ 
νικής ιθαγένειας, ο οποίος γεννήθηκε στις 10.6.1977 στη 
Μαριούπολητης Ουκρανίας.Τα στοιχεία του είναι: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΠΩΝΥΜΟ ΟΝΟΜΑ 

ΠΑΤΡΟΣ: Έξαρχος Αλέξανδρος 

ΜΗΤΡΟΣ (πριντο γάμο): Μπελτσένκο Ιρίνα 

Με εντολή Γενικού Γραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- (3) 

Απόκτηση Ελληνικής ιθαγένειας της ομογενούς Αθανα- 
σιάδη Σοφίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 189528/30.8.2002 απόφαση του Γενικού Γραμ¬ 
ματέα της Περιφέρειας Θεσσαλίας που εκδόθηκε σύμ¬ 
φωνα με τις διατάξεις του άρθρου 1 του Ν. 2790/2000 
(ΦΕΚ 24/Α/16.2.2000)« Αποκατάσταση των παλιννοστού- 
ντων ομογενών από την τέως Σοβιετική Ένωση και άλλες 
διατάξεις» όπως τροποποιήθηκε με το άρθρο 76 του Ν. 
2910/2001 (ΦΕΚ91/Α/2.5.2001 )« Είσοδος και παραμονή 
αλλοδαπών στην Ελληνική Επικράτεια - Κτήση της ελλη¬ 
νικής ιθαγένειας με πολιτογράφηση και άλλες διατάξεις», 
γίνεται αποδεκτή η από 19.6.2001 αίτηση της ανωτέρω 
ομογενούς, Αθανασιάδη Σοφίας, περί απόκτησης της Ελ¬ 
ληνικής Ιθαγένειας, η οποία γεννήθηκε στις 6.8.1950 στη 
πόλη Κοκάνττης περιοχής Φεργκάνσκαγιατου Ουζμπεκι¬ 
στάν .Τα στοιχεία της είναι: 

ΕΠΩΝΥΜΟ ΟΝΟΜΑ 

ΠΑΤΡΟΣ: Αθανασιάδης Γεώργιος 

ΜΗΤΡΟΣ (πριντο γάμο): Ερόζοβα Αναστασία 

ΣΥΖΥΓΟΥ: Αθανασιάδης Γεώργιος 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

Αριθ. 9782 (4) 

Έγκριση του Οργανισμού Εσωτερικής Υπηρεσίας του Γ 
Δημοτικού Παιδικού Σταθμού Δήμου Ανθεμίων (δ.δ. 
Μαρίνας) Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 12 του Ν. 1188/81 όπως 
τροποποιήθηκε από το άρθρο 26 του Ν. 1832/89 και αντι- 
καταστάθηκε με το άρθρο 8παρ. 5 του Ν. 2307/95. 

3. Τις διατάξεις του Δημοτικού και Κοινοτικού Κώδικα 
Π.Δ. 410/95 και ειδικότερα των άρθρων 26, όπως αυτό 
αντικαταστάθηκε από το άρθρο 12 του Ν. 2880/2001 και 
των άρθρων 198 και 203. 

4. Την 4571/15.6.2001 απόφασή μας που δημοσιεύθηκε 
στο ΦΕΚ 938/Β72001 με την οποία συστάθηκε σύμφωνα 
με τις διατάξεις του άρθρου 203 του Π.Δ. 410/95 Νομικό 
Πρόσωπο Δημοσίου Δικαίου, μετηνεπωνυμία«Γ Δημοτι¬ 
κός Παιδικός Σταθμός δήμου Ανθεμίων (δ.δ. Μαρίνας)». 

5. Την 35/2001 απόφαση του Διοικητικού Συμβουλίου 
του Γ Δημοτικού Παιδικού Σταθμού δήμου Ανθεμίων (δ.δ. 
Μαρίνας) με την οποία καταρτίσθηκε ο Ο.Ε.Υ. του ανωτέ¬ 
ρω Νομικού Προσώπου. 


6. Την 5/2002 απόφαση του Δημοτικού Συμβουλίου Αν¬ 
θεμίων με την οποία ενέκρινε την ανωτέρω απόφαση. 

7. Το 8/2002 (Ιο Θέμα) πρακτικό Υπηρεσιακού Συμβου¬ 
λίου Υπαλλήλων Ο.Τ.Α. Ν. Ημαθίας, στο οποίο διατυπώνει 
τη γνώμη του επί της απόφασης του Διοικητικού Συμβου- 
λίουτου Γ Δημοτικού Παιδικού Σταθμού δήμου Ανθεμίων 
(δ.δ. Μαρίνας). 

8. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής «με 
εντολή Γενικού Γ ραμματέα Περιφέρειας», αποφασίζουμε: 

Νομιμοποιούμε την 35/2001 απόφαση του Διοικητικού 
Συμβουλίου του Γ Δημοτικού Παιδικού Σταθμού δήμου 
Ανθεμίων (δ.δ. Μαρίνας) με την οποία ψηφίζεται ο Οργα¬ 
νισμός Εσωτερικής Υπηρεσίας του εν λόγω Δημοτικού 
Νομικού Προσώπου ως εξής: 

Άρθρο 1 

Διάρθρωση υπηρεσιών 

Ο Γ Δημοτικός Παιδικός Σταθμός Δήμου Ανθεμίων λει¬ 
τουργεί ως Δημοτικό Νομικό Πρόσωπο Δημοσίου Δικαίου 
του αρ. 203 του Π.Δ. 410/95 σε επίπεδο αυτοτελούς γρα¬ 
φείου και είναι δυναμικότητας 50 νηπίων. 

Άρθρο 2 

Οργανική Σύνθεση προσωπικού 

Οι θέσεις προσωπικού συστήνονται κατά κατηγορία και 
κλάδο ως εξής: 

ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ: ΤΕ9 ΒΡΕΦΟΝΗΠΙΟΚΟΜΩΝ 

Θέσεις: 3 

Βαθμός: Δ'-Α' 

2. ΚΛΑΔΟΣ: ΔΕ32 ΜΑΓΕΙΡΩΝ 

Θέσεις: 1 

Βαθμός: Δ'-Α' 

3. ΚΛΑΔΟΣ: ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις: 2 

Βαθμός: Ε'- Β' 

α. Προσωποπαγείς Θέσεις (προσωρινές) 

Στους παραπάνω κλάδους και θέσεις εντάσσονται σε 
θέσεις συνιστώμενες προσωποπαγείς, με το ήδη υπηρε¬ 
τούν μόνιμο προσωπικό του σταθμού που μετατάσσεται 
αυτοδίκαια και οι οποίες θέσεις θα καταργηθούν μετά την 
έξοδο του μόνιμου προσωπικού από την υπηρεσία για 
οποιοδήποτε λόγο. 

Στον παρόντα σταθμό σε τέτοιους είδους προσωποπα¬ 
γείς θέσεις υπηρετούν υπάλληλοι που καλύπτουν μία θέ¬ 
ση ΠΕ Νηπιαγωγών (προσωρινό) και μία θέση ΥΕ14 Βοη¬ 
θητικού Προσωπικού μαγειρείου. 

β. Θέσεις Βρεφονηπιοκόμων 

Ο σταθμός λειτουργεί σε επίπεδο αυτοτελούς γραφεί¬ 
ου και μπορεί να δεχθεί ως 50 νήπια. Η αναλογία νηπίων- 
βρεφονηπιοκόμων σύμφωνα με το νόμο είναι 25 νήπια σε 
κάθε βρεφονηπιοκόμο. 

Επειδή το ωράριο εργασίας των βρεφονηπιοκόμων εί¬ 
ναι 6ωρο ενώ του σταθμού 9ωρο και υπάρχει ανάγκη κα- 
λύψεως των τριών κενών ωρών, όπως υπάρχει ανάγκη κα¬ 
θημερινής ενασχόλησης ενός ή μιας βρεφονηπιοκόμου 
με τις διοικητικές λειτουργικές και γενικότερα τρέχουσες 
ανάγκες του σταθμού. Συνεπώς ο Διευθυντής δεν υπολο¬ 
γίζεται σ’ αυτήντην αναλογία, και έτσι η σύσταση της μιας 
επιπλέον θέσης βρεφονηπιοκόμου πέραν της νομίμου ως 
άνω αναλογίας, είναι επιβεβλημένη και υπαγορεύεται 
από την ανάγκη καλύψεων των δυο αναγκών που προα- 
ναφέρθηκαν. 

Άρθρο 3 

Τυπικά Προσόντα Διορισμού 

- Στον κλάδο ΤΕ9 Βρεφονηπιοκόμων: 

Πτυχίο ή Δίπλωμα Τ.Ε.Ι. της ημεδαπής ή ισοτίμων σχο¬ 
λών της ημεδαπής ή αλλοδαπής. 

- Στον κλάδο ΔΕ32 Μαγείρων: 

Πτυχίο μέσης σχολής μαγείρων και έλλειψη αυτών, 
απόφοιτος εξατάξιου γυμνασίου ή λυκείου. 

- Στον κλάδο ΥΕ16 Προσωπικού Καθαριότητας: 

Απολυτήριο υποχρεωτικής Εκπαίδευσης. 

Άρθρο 4 

Επιλογή Διευθυντή 

Κατά το διάστημα κατά το οποίο θα υπηρετούν στο 
Ν.Π.Δ.Δ., υπάλληλοι των κλάδων ΠΕ Νηπιαγωγών (προ¬ 
σωρινός) και ΤΕ9 Βρεφονηπιοκόμων, ως διευθυντής επι¬ 
λέγεται υπάλληλος από τους κλάδους ΠΕ Νηπιαγωγών 
(προσωρινός) και ΤΕ9 Βρεφονηπιοκόμων, με Α' βαθμό. 
Μετά την κατάργηση των προσωρινών θέσεων, προϊστά¬ 
μενοι κρίνονται κατ’ αποκλειστικότητα, υπάλληλοι του 
κλάδου ΤΕ9 Βρεφονηπιοκόμων. 

Σε περίπτωση που δεν έχει ορισθεί από το Υπηρεσιακό 
Συμβούλιο, καθήκοντα Διευθυντή ασκεί ο αρχαιότερος 
υπάλληλος των παραπάνω κλάδων. 

Το Διευθυντή αναπληρώνει σε περίπτωση απουσίας ή 
κωλύματος ο κατά βαθμό ανώτερος υπάλληλος των πα¬ 
ραπάνω κλάδων και ο οποίος θα ορίζεται με απόφαση του 
Δ.Σ. 


Άρθρο 5 

Καθήκοντα Διευθυντή 

1.0 Διευθυντής παρίσταται στις συνεδριάσεις του Διοι¬ 
κητικού Συμβουλίου, χωρίς ψήφο, στην περίπτωση που 
δεν είναι μέλος του Διοικητικού Συμβουλίου, εισηγείται 
θέματα ημερήσιας διάταξης που καταρτίζονται από τον 
Πρόεδρο του Δ.Σ. και εκφέρει γνώμη για κάθε ένα από αυ¬ 
τά, που καταχωρείται στα πρακτικά. Εκτελεί χρέη γραμ- 
ματέως και τηρεί τα πρακτικά. 

2. Φροντίζει για την πιστή εφαρμογή της κείμενης νομο¬ 
θεσίας, του κανονισμού λειτουργίας του Σταθμού, των 
εγκυκλίων και οδηγιών του Υπουργείου και την πιστή 
εφαρμογή των αποφάσεων του Δ.Σ. 

3. Είναι υπεύθυνος για την τήρηση του εκπαιδευτικού 
προγράμματος. 

4. Φροντίζει για την εσωτερική τάξη του Σταθμού και 
υποχρεούται για κάθε σημειούμενη παράβαση ή ανωμα¬ 
λία να αναφέρεται στο Δ.Σ. 

5. Προΐσταται όλων των υπαλλήλων του Σταθμού, 
ασκώντας τις προβλεπόμενες από τις κείμενες διατάξεις 
αρμοδιότητες, παρακολουθεί και συντονίζει το έργο 
τους, ανάλογα προς τις ανάγκες που ανακύπτουν κάθε 
φορά. 

6. Συγκαλεί τουλάχιστον μια φορά τον μήνα το προσω¬ 
πικό του Σταθμού για συζήτηση και ενημέρωση σε γενι¬ 
κότερα θέματα που απασχολούν το Σταθμό και για προ¬ 
γραμματισμό νέων δραστηριοτήτων. 

7. Συντάσσει την εμπιστευτική αλληλογραφία του Σταθ¬ 
μού, καθώς επίσης και την υπόλοιπη αλληλογραφία τού¬ 
του και υπογράφει τα έγγραφα εκείνα, για τα οποία έχει 
εξουσιοδοτηθεί από το Δ.Σ. 

8. Τηρεί την σφραγίδα του Σταθμού και την εμπιστευτι- 
κή αλληλογραφία του. 

9. Κρατείτο ένα από τα δύο κλειδιάτης αποθήκης. (Τοάλ- 
λο κρατείται από τον νόμιμο αναπληρωτή του Διευθυντή). 


10. Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης, μέχρι τρεις ώρες από το κανονικό 
του ωράριο. 

11. Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

12. Κατευθύνει το προσωπικό καθαριότητας - βοηθητι¬ 
κών εργασιών ως προς τη σωματική καθαριότητα των νη¬ 
πίων. 

13. Επιβλέπειτην καθαριότητα του Σταθμού και φροντί¬ 
ζει για την σωστή λειτουργία του, καθώς και για την έγκαι¬ 
ρη παρασκευή του φαγητού. 

14. Συνεργάζεται με το Δ.Σ. για την κατάρτιση του ετή¬ 
σιου προϋπολογισμού εσόδων, εξόδων του Σταθμού και 
του απολογισμού και ισολογισμού τούτου. 

15. Επιμελείται για τον εφοδιασμό του Σταθμού όσον 
αφορά το παιδαγωγικό υλικό και τα αναγκαία τρόφιμα και 
λοιπά είδη και υλικά καθώς και για την καλή φύλαξη, συ¬ 
ντήρηση και διάθεση αυτών. 

16. Ενημερώνει το προσωπικό των Κλάδων Βρεφονη¬ 
πιοκόμων ή Νηπιαγωγών (προσωρινός) για τα εισερχόμε¬ 
να κάθε φορά έγγραφα στο Σταθμό, ώστε το προσωπικό 
αυτό να είναι σε θέση να τον αναπληρώνει, σε περίπτωση 
απουσίας ή κωλύματος του. Ίδια ενημέρωση γίνεται και 
στο προσωπικό του Σταθμού, όπου τούτο επιβάλλεται. 

17. Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
το χρόνο, στην οποία παρευρίσκεται ο ίδιος, ένα από τα 
μέλη του Δ.Σ. οι υπάλληλοι των Κλάδων Νηπιαγωγών 
(προσωρινός) ή Βρεφονηπιοκόμων. Σκοπός της συγκέ¬ 
ντρωσης είναι η ανταλλαγή απόψεων μεταξύ γονέων - κη¬ 
δεμόνων και διοίκησης, για λειτουργικά θέματα του Σταθ¬ 
μού, η ενημέρωσή τους σε ότι αφορά την ψυχοσωματική 
υγεία των παιδιών τους και υποβοήθησή τους στο έργο 
του προσωπικού για την προαγωγή της αυτοεξυπηρέτη¬ 
σης των παιδιών τους. 

18. Τηρεί από τα βιβλία του Σταθμού τα εξής: 

Α. Βιβλίο παρουσίας προσωπικού. 

Β. Βιβλίο Εμπιστευτικού πρωτοκόλλου. 

Γ. Βιβλίο διδαχθείσας ύλης και το μητρώο των παιδιών. 

Στο βιβλίο αυτό καταχωρούν και υπογράφουν καθημε¬ 
ρινά, τόσο ο ίδιος όσο και οι υπάλληλοι των Κλάδων Νη¬ 
πιαγωγών (προσωρινών) ή Βρεφονηπιοκόμων τη διδα- 
χθείσα ύλη. 

19. Εκδίδει και συνυπογράφει μετά άλλα μέλη της επι¬ 
τροπής τα δελτία εισαγωγής του υλικού. Εκδίδει και συ¬ 
νυπογράφει με τον μάγειρα το Δελτίο Εξαγωγής. 

20. Τηρεί τα βιβλία διαχείρισης και διοίκησης και λοιπά 
παραστατικά στοιχεία και διεξάγει την διαχειριστική υπη¬ 
ρεσία του σταθμού σύμφωνα με την προγραμματική σύμ¬ 
βαση . Εκδίδει και συνυπογράφει με τον Π ρόεδρο τις απο¬ 
δείξεις είσπραξης. 

21. Εκδίδει τα χρηματικά εντάλματα και συνυπογράφει 
αυτά με τον Πρόεδρο. 

22. Συντάσσειτις μισθοδοτικές καταστάσεις του πάσης 
φύσεως προσωπικού του Σταθμού και συνυπογράφει αυ¬ 
τές μαζί με τον Πρόεδρο. 

23. Είναι υπεύθυνος για την τήρηση των λογαριασμών, 
τη συγκέντρωση των παραστατικών στοιχείων της διαχεί¬ 
ρισης και τη φύλαξη και ταξινόμηση των δικαιολογητικών 
εισπράξεων και πληρωμών έτσι που να είναι δυνατός ο 
έλεγχος σε οποιοδήποτε χρόνο. 

24. Είναι υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

25. Όταν δεν υπηρετεί Διευθυντής ή κωλύεται ή απου- 




18942 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σιάζει, όλα τα παραπάνω καθήκοντα ασκεί ο νόμιμος ανα¬ 
πληρωτής αυτού. 

Άρθρο 6 

Καθήκοντα Κλάδου ΤΕ9 Βρεφονηπιοκόμων 

1. Φροντίζουν γιατη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους. 

2. Εισηγούνται στο Διευθυντή του Σταθμού για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σ’ αυτές. 

3. Απασχολούντα παιδιά σύμφωνα με το ημερήσιο πρό¬ 
γραμμα απασχόλησης. 

4. Είναι υπεύθυνοι και υπόλογοι για τα εποπτικά μέσα 
διδασκαλίας, τα εκπαιδευτικό υλικό και γενικά για κάθε 
υλικό που τους έχει διατεθεί. 

5. Παρακολουθούν τη διανομή του φαγητού σταπαιδιά, 
που πραγματοποιείται από το Βοηθητικό προσωπικό μα¬ 
γειρείου και το Προσωπικό καθαριότητας - Βοηθητικών 
εργασιών. 

6. Επίσης φροντίζουν τα παιδιά κατά την ώρα του φα¬ 
γητού. 

7. Διατηρούν επαφή με τους γονείς και τους ενημερώ¬ 
νουν για τη συμπεριφορά και την ψυχοσωματική υγεία 
των παιδιών τους. 

8. Βοηθούν το Διευθυντή κατά τις ώρες που δεν απα¬ 
σχολούνται με τα παιδιά στη διοικητική και διαχειριστική 
εργασία και εκτελούν κάθε άλλη εργασία σε περίπτωση 
έκτατης ανάγκης με υπόδειξη του Διευθυντή. 

Άρθρο 7 

Καθήκοντα Κλάδου ΔΕ32 Μαγείρων 

Ο υπάλληλος που ορίζεται να ασκεί καθήκοντα μαγεί¬ 
ρου: 

1. Παραλαμβάνει από το Διευθυντή την αναγκαία ποσό¬ 
τητα τροφίμων και υπογράφει τα σχετικά δελτία εξαγω¬ 
γής· 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοτολό- 
γιο και διαιτολόγιο. 

3. Φροντίζει για το σερβίρισμα του προγεύματος καιτου 
μεσημβρινού φαγητού. 

4. Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που περιλαμβάνει από το Διευ¬ 
θυντή και οφείλει να φροντίζει για την καλή συντήρηση και 
καθαριότητα αυτών, καθώς και του χώρου του μαγειρεί¬ 
ου, ευθυνόμενος για κάθε απώλεια ή αδικαιολόγητη κα¬ 
ταστροφή τους. 

5. Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στον κατάλληλο 
χώρο αποθήκευσης αυτών και μεριμνά για τη διατήρηση 
της τάξης και της καθαριότητας του χώρου αυτού. 

6. Σε όλες αυτές τις παραπάνω εργασίες βοηθείται από 
το προσωπικό καθαριότητας - βοηθητικών εργασιών, με 
υπόδειξη του Διευθυντή. 

7. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη του Διευθυντή. 

8. Σε περίπτωση που απουσιάζει ο Διευθυντής ή ο ανα¬ 
πληρωτής αυτού, κρατά το δεύτερο κλειδίτης αποθήκης. 

Άρθρο 8 

Καθήκοντα Κλάδου Προσωπικού Καθαριότητας - 
Βοηθητικών Εργασιών 

1. Εκτελούν τις εργασίες καθαριότητας όλων των εσω¬ 


τερικών και εξωτερικών χώρων του Σταθμού, εκτός του 
μαγειρείου και της αποθήκης. 

2. Είναι αποκλειστικά υπόλογοι για τον Γενικό Ιματισμό 
του Σταθμού που παραλαμβάνουν από το Δ/ντή, εκτός 
εκείνου που χρησιμοποιείται από κάθε υπάλληλο των κλά¬ 
δων Βρεφ/μίας ή Νηπ/γών (προσωρινός) και οφείλουν να 
μεριμνούν για την καλή συντήρηση, καθαριότητα και φύ¬ 
λαξη αυτού στον κατάλληλο χώρο αποθήκευσής του, ευ- 
θυνόμενοι για κάθε απώλεια ή αδικαιολόγητη καταστρο¬ 
φή του. 

3. Βοηθούντο μάγειρα στην προετοιμασία του φαγητού 
των παιδιών. 

4. Φροντίζουν για την διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους Βρεφ/μίας ή Νηπ/γών (προσωρινός), καθ' 
όλη τη διάρκεια του φαγητού των παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο Βοηθητικού προσω¬ 
πικού μαγειρείου, εκτελούν εκ περιτροπής και τα καθήκο- 
ντατου μαγείρου, μέχριτηνπρόσληψη εκτάκτου υπαλλή¬ 
λου προς αναπλήρωση του κωλυόμενου ή ασθενούντος. 

7. Επιλαμβάνονται της καθαριότητας των παιδιών του 
νηπιακού τμήματος. 

8. Εκτελούν κάθε άλλη εργασία σε περίπτωση έκτατης 
ανάγκης, με υπόδειξη του Διευθυντή. 

Άρθρο 9 

Αποδοχές 

Το προσωπικό θα αμείβεται σύμφωνα με όσα ορίζονται 
από τις κείμενες νομοθετικές διατάξεις με τα επιδόματα 
και τις παροχές των υπαλλήλων των ΟΤΑ. 

Άρθρο 10 

Σεμινάρια 

Για την καλύτερη εξάσκηση και επιμόρφωση των υπαλ¬ 
λήλων του Σταθμού και την ενημέρωσή τους σε καινούρ¬ 
γιες μεθόδους πρακτικής και εργασίας είναι απαραίτητη 
η συμμετοχή τους σε σοβαρά σεμινάρια στο εσωτερικό 
της χώρας ή το εξωτερικό. Το κόστος αυτών των συμμε¬ 
τοχών θα καλύπτεται από τον προϋπολογισμό του Σταθ¬ 
μού. 

Άρθρο 11 

Υπερωρίες 

Εάν για τις ανάγκες εξυπηρέτησης του Σταθμού απαι¬ 
τηθεί επί πλέον υπηρεσιακή απασχόληση αυτή θα απο- 
φασίζεται νόμιμα, θα αποδεικνύεται όπως ορίζει ο νόμος 
και θα αμείβεται σύμφωνα με τις κείμενες νομοθετικές 
διατάξεις. 

Άρθρο 12 

Ειδικοί Κανόνες για το Προσωπικό 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Δ.Σ. και είναι ανάλογες με το ωράριο εργασίας και τις 
ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. 

Εφόσον συντρέχουν ιδιαίτεροι σοβαροί λόγοι προσωπι¬ 
κοί ή υπηρεσιακοί, επιτρέπεται ολιγόωρη απομάκρυνση 

του υπαλλήλου, μετά από ειδική άδεια του Προϊσταμένου 
ή σε εξαιρετικά επείγουσες περιπτώσεις του υπευθύνου 
του Σταθμού. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας του Σταθμού. Κατά συνέπεια 
δεν επιτρέπεται η χορήγηση φαγητού σε χρήμα ή σε εί¬ 
δος ή χωριστή παρασκευή φαγητού για το προσωπικό. 

4. Στο προσωπικό του Σταθμού χορηγούνται τα προ- 
βλεπόμενα από την ισχύουσα νομοθεσία είδη ιματισμού. 

Άρθρο 13 

Οι προβλεπόμενες από τον παρόντα οργανισμό Εσωτε¬ 
ρική Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Ακροτελεύτιο Άρθρο 
Κάλυψη Δαπάνης 

Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού οικονομικού 
έτους 2002 και για τα επόμενα έτη, του Γ Δημοτικού Παι¬ 
δικού Σταθμού δήμου Ανθεμίων (δ.δ. Μαρίνας), το ύψος 
της οποίας δεν είναι δυνατόν να υπολογιστεί εκ των προ- 
τέρων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 25 Οκτωβρίου 2002 

Με εντολή Γ ενική Γ ραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 

-♦- 

Αριθ. 4763 (5) 

Πενταετής απαγόρευση κυνηγιού στην προσφάτως κα¬ 
μένη έκταση, στη νήσο Μήλο του Νομού Κυκλάδων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69 , 
«Περί Δασικού Κώδικα» που προστέθηκαν με τις διατά¬ 
ξεις του άρθρου 7 Ν. 177/75 «περί αντικαταστάσεως και 
συμπληρώσεως διατάξεων τινών του Νομοθετικού Δια¬ 
τάγματος 86/69 περί Δασικού Κώδικα». 

2. Τις διατάξεις της 414985/29.11.1985 (ΦΕΚ 757/Β/ 


18.12.1985) της κοινής υπουργικής απόφασης των Υφυ¬ 
πουργού Εθνικής Οικονομίας και αναπληρωτή Υπουργού 
Γεωργίας «Μέτρα Διαχείρισης της άγριας πτηνοπανί¬ 
δας». 

3. Τις διατάξεις του Π.Δ. 94/93 (ΦΕΚ40/Α722.3.93) «πε¬ 
ρί καθορισμού αρμοδιοτήτων από τον Υπουργό καιτις πε¬ 
ριφερειακές αρχές ή όργανα διανομαρχιακού επιπέδου 
του Υπουργείου Γεωργίας. 

4. Τις διατάξεις του Ν. 2503/97 (ΦΕΚ 107/Α) «Διοίκηση, 
οργάνωση, στελέχωση της Περιφέρεις, ρύθμιση θεμά¬ 
των για την τοπική αυτοδιοίκηση και άλλες διατάξεις». 

5. Την 2699/0/29.8.97 απόφαση του Γενικού Γ ραμματέα 
Περιφέρειας Νοτίου Αιγαίου. 

6. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚ Α 154/10.9.1992). 

7. Τις διατάξεις του Ν. 2637/98 (ΦΕΚ 200/Α/27.10.98) 
«Τροποποίηση και συμπλήρωση διατάξεων του Ν.Δ. 
86/69 «Δασικός Κώδικας». 

8. Την 4763/06.09.02 εισήγηση του Δασονομείου Μή¬ 
λου και την σύμφωνη γνώμη του αρμοδίου τμήματος της 
Δ/νσης Δασών Ν. Κυκλάδων, αποφασίζουμε: 

Απαγορεύουμε το κυνήγι όλων των θηραμάτων για «πέ¬ 
ντε» χρόνια από 22.10.2002 μέχρι 1.3.2007 σε έκταση 
9.900 στρ. στο νοτιοδυτικό τμήμα του νησιού και στην πε¬ 
ριοχή που οριοθετείται: 

Βόρεια: Από τη διασταύρωση του κεντρικού δρόμου 
προς Αι Γιάννη με το δρόμο προς το παλαιό ορυχείο Χα¬ 
λεπός. 

Ανατολικά: Ο δρόμος προς το ορυχείο Χαλεπά μέχρι το 
σημείο όπου σταματάει και συνεχίζει με φυσικά όρια στην 
περιοχή Ξηρόκαμπος, ρέμα Καλαμιού μέχρι το σημείο 
που τέμνει το τον κεντρικό δρόμο προς Ξυλοκερατιά. 

Νότια: Κεντρικός δρόμος προς Ξυλοκερατιά. 

Δυτικά: Ερευνητικός δρόμος για Βαρυτίνη και συνεχίζει 
στις περιοχές Μαυροβούνι, Καμπάνες, Σελάδα, Προφήτη 
Ηλία, Κακοπόταμος στα όρια της καμένης έκτασης, όπως 
απεικονίζεται στον επισυναπτόμενο απόσπασμα τοπο- 
γραφικού χάρτη κλίμακας 1:20.000, το οποίο θεωρείται 
αναπόσπαστο μέρος της παρούσας, διότι είναι απαραίτη¬ 
τη η προστασία της πανίδας στην εν λόγω περιοχή μετά 
την πυρκαγιά στις 26 - 27 Αυγούστου του 2002 η οποία 
προκάλεσετην καταστροφή των βιοτόπων των ειδών (πε¬ 
ριοχές διαβίωσης, φωλαιοποίησης και αναπαραγωγής 
τους). 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ερμούπολη, 22 Οκτωβρίου 2002 

Η Γ ενική Γ ραμματέας Περιφέρειας 
ΜΑΡΘΑ ΣΗΜΑΝΤΩΝΗ 

Αριθ. 14104 (6) 

Αύξηση των ημερών εκτός έδρας υπαλλήλων της Νο¬ 
μαρχιακής Αυτοδιοίκησης Δωδεκανήσου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1 .Τις διατάξεις: 

α.του άρθρου 6, παρ. ΙΟτου Ν.2503/97(ΦΕΚ 107/Α’). 

β. του Ν. 2685/99 (ΦΕΚ 35/Α'/18.2.99), όπως τροποποι¬ 
ήθηκε και συμπληρώθηκε με το άρθρο 25, παρ. 6 του Ν. 
2738/99 (ΦΕΚ 180/Α79.9.99)· 

2. Την 2628/27.2.2002 (ΦΕΚ 384/Β/29.3.2002) απόφα¬ 
ση απόφαση της Γενικού Γραμματέα Περιφέρειας Νο¬ 
τίου Αιγαίου «Ανώτατο όριο ημερών κίνησης εκτός 
έδρας υπαλλήλων υπηρετούντων στις Νομαρχιακές 
Αυτοδιοικήσεις της Περιφέρειας Νοτίου Αιγαίου», 
όπως συμπληρώθηκε ·με τις αποφάσεις μας 3403/ 
13.3.2002 και 5111/22.4.2002 και τροποποιήθηκε με την 
απόφασή μας 11826/2.9.2002. 

3. Το έγγραφο Ζ4/2610/17.9.2002 της Δ/νσης Παραγω¬ 
γικών Δραστηριοτήτων της Ν.Α. Δωδεκανήσου. 

4. Το γεγονός ότι η προκαλούμενη δαπάνη που θα δη- 
μιουργηθεί από τις διατάξεις της παρούσας θα αντιμε- 
τωπισθεί από τις πιστώσεις που έχουν εγγράφει για το 
σκοπό αυτό στον προϋπολογισμό της Νομαρχιακής Αυ¬ 
τοδιοίκησης Δωδεκανήσου έτους 2002 και από πιστώ¬ 
σεις του Προγράμματος Δημοσίων Επενδύσεων, απο¬ 
φασίζουμε: 

Εγκρίνουμε την αύξηση του ανώτατου ορίου του αριθ¬ 
μού των ημερών εκτός έδρας με δικαίωμα συμψηφισμού, 
των κάτωθι υπαλλήλων της Ν.Α. Δωδεκανήσου και μέχρι 
το τέλος του χρόνου , ως εξής: 

Α. Τρεις (3) Κτηνίατροι αύξηση ημερών 50 ημέρες. 

Β. Ένας (1) Τ.Ε.Ι. Ζωικής Παραγωγής αύξηση ημερών 
30 ημέρες. 

Γ. Δύο (2) Σπερματεγχύτες αύξηση ημερών 60 ημέρες. 

Κατά τα λοιπά, ισχύει η 2628/27.2.2002 (ΦΕΚ 384/Β/ 
29.3.2002) απόφασή μας, όπως συμπληρώθηκε με τις 
αποφάσεις μας 3403/13.3.2002 και 5111/22.4.2002 και 
τροποποιήθηκε με την 11826/2.9.2002 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 17 Οκτωβρίου 2002 

Η Γενική Γραμματέας Περιφέρειας 
ΜΑΡΘΑΣΗΜΑΝΤΩΝΗ 


Αριθ. 4943 (7) 

Πενταετής απαγόρευση κυνηγιού στην περιοχή «Αλυ¬ 
κές» της νήσου Μήλου του Νομού Κυκλάδων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
«Περί Δασικού Κώδικα» που προστέθηκαν με τις διατά¬ 
ξεις του άρθρου 7 Ν. 177/75 «περί αντικαταστάσεως και 
συμπληρώσεως διατάξεων τινών του Νομοθετικού Δια¬ 
τάγματος 86/69 περί Δασικού Κώδικα». 

2. Τις διατάξεις της 414985/29.11.1985 (ΦΕΚ 757/Β/ 
18.12.1985) της κοινής Θπουργικής απόφασης των Υφυ¬ 
πουργού Εθνικής Οικονομίας και αναπληρωτή Υπουργού 
Γεωργίας «Μέτρα Διαχείρισης της άγριας πτηνοπανίδας». 

3. Τις διατάξεις του Π.Δ. 94/93 (ΦΕΚ40/Α722.3.93) «πε¬ 
ρί καθορισμού αρμοδιοτήτων από τον Υπουργό και τις πε¬ 
ριφερειακές αρχές ή όργανα διανομαρχιακού επιπέδου 
του Υπουργείου Γεωργίας. 

4. Τις διατάξεις του Ν. 2503/97 (ΦΕΚ 107/Α) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

5. Την 2699/Α/29.8.97 απόφαση του Γενικού Γραμμα¬ 
τέα Περιφέρειας Νοτίου Αιγαίου. 

6. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚ Α 154/10.9.1992). 

7. Τις διατάξεις του Ν. 2637/98 (ΦΕΚ 200/Α/27.10.98) 
«Τροποποίηση και συμπλήρωση διατάξεων του Ν.Δ. 
86/69 «Δασικός Κώδικας». 

8. Την 551/16.9.2002 εισήγηση του Δασονομείου Μή¬ 
λου και, τη σύμφωνη γνώμη του αρμόδιου γραφείου της 
Δ/νσης Δασών Ν. Κυκλάδων, αποφασίζουμε: 

Απαγορεύουμε το κυνήγι όλων των θηραμάτων για «πέ¬ 
ντε» χρόνια από 22.10.2002 μέχρι 1.3.2007 σε έκταση"800 
στρ. στη θέση «Αλυκές» της νήσου Μήλου για την αποφυ¬ 
γή πρόκλησης ατυχήματος στον Αερολιμένα της Μήλου ο 
οποίος συνορεύει με την εν λόγω έκταση καθώς και για 
την προστασία των υδρόβιων μεταναστευτικών πουλιών 
που χρησιμοποιούν την περιοχή ως χώρο στάθμευσης και 
ξεκούρασης κατά τη μεταναστευτική τους πορεία. 

Η εν λόγω έκταση απεικονίζεται στο επισυναπτόμενο 
απόσπασμα τοπογραφικού χάρτη 1:50.000, το οποίο θε¬ 
ωρείται αναπόσπαστο μέρος της παρούσας. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 22 Οκτωβρίου 2002 

Η Γ ενική Γ ραμματέας Περιφέρειας 
ΜΑΡΘΑΣΗΜΑΝΤΩΝΗ 

